โรคงูสวัดเป็นโรคที่เกิดจากการติดเชื้อไวรัสชนิดวาริเซลลา-เซอเตอร์ Varicella-zoster Virus ย่อว่า VZV ใช่หรือไม่
ใช่ โรคงูสวัดเป็นโรคที่เกิดจากการติดเชื้อไวรัสชนิดวาริเซลลา-เซอเตอร์ Varicella-zoster Virus ย่อว่า VZV โดยมีอาการแสดงทางผิวหนังคือ เกิดตุ่มน้ำขึ้นบนผิวหนัง มีอาการปวดบริเวณรอยโรคที่ผิวหนังโดยเฉพาะที่มีตุ่มน้ำ โดยส่วนใหญ่แล้วผู้ป่วยจะมีอาการปวดแปลบ ปวดเส้นประสาท บริเวณผิวหนังประมาณ 3 - 4 วันก่อนผื่นและตุ่มน้ำจะเกิดขึ้น

โดยทั่วไปเป็นโรคที่สามารถรักษาให้หายได้ในระยะเวลา 2 - 4 สัปดาห์ เชื้อไวรัสก่อโรคงูสวัด เป็นเชื้อไวรัสชนิดเดียวกับที่ก่อโรคอีสุกอีใส ดังนั้นผู้ป่วยที่เป็นโรคงูสวัดจะเคยมีประวัติเป็นโรคอีสุกอีใสมาก่อน หลังจากที่อาการโรคอีสุกอีใสหายแล้ว ไวรัสจะเข้าไปหลบตามปมประสาทต่างๆในร่างกาย เมื่อใดที่ร่างกายเกิดภาวะอ่อนแอมีภูมิคุ้มกันต้านทานโรคลดลง ไวรัสเหล่านี้ก็จะสามารถเพิ่มจำนวนได้และเกิดอาการแสดงที่เรียกว่าโรคงูสวัด 

ผู้สูงอายุตั้งแต่ 50 ปี ขึ้นไปมีความเสี่ยงที่จะเกิดโรคงูสวัดเนื่องจากในระบบภูมิคุ้มกันต้านทานโรคระบบภูมิคุ้มกันของร่างกายจะอ่อนแอลดลงลง ผู้ป่วยกลุ่มนี้ยังมีความเสี่ยงการเกิดภาวะปวดเรื้อรังในตำแหน่งรอยโรคนี้แม้ผื่นแผลงูสวัดได้หายไปแล้ว Postherpetic neuralgia 

วัคซีนงูสวัด Zoster vaccine หรืออีกชื่อคือ VZV vaccine จึงได้รับการพัฒนาขึ้นเพื่อใช้ในการป้องกันโรคงูสวัดและเพื่อป้องกันภาวะปวดเรื้อรังเมื่อผื่นงูสวัดหายไปแล้ว วัคซีนนี้เป็นวัคซีนเชื้อเป็น Live attenuated vaccine คือเป็นการนำเชื้อไวรัส VZV มาทำให้อ่อนแอลงจนไม่สามารถก่อโรคได้แต่ยังมีความสามารถในการกระตุ้นภูมิคุ้มกันของร่างกายต่อต้านโรคนี้ได้ โดยจะกระตุ้นภูมิคุ้มกันชนิดจำเพาะที่ต่อต้านเชื้อไวรัสวาริเซลลา-เซอเตอร์ VZV โดยฉีดวัคซีนนี้เพียงครั้งเดียวเท่านั้น 

ศูนย์ควบคุมและป้องกันโรคติดเชื้อของสหรัฐอเมริกา Centers for Disease Control and Prevention CDC แนะนำการใช้วัคซีนนี้แก่ผู้สูงอายุตั้งแต่ 60 ปี ขึ้นไปเนื่องจากเป็นช่วงอายุที่มีความเสี่ยงต่อการเกิดโรคงูสวัดสูงสุด ผู้ป่วยที่มีอายุ 50 - 59 ปีที่มีความประสงค์จะรับวัคซีนนี้ ควรปรึกษาแพทย์เนื่องจากวัคซีนนี้สามารถป้องกันโรคงูสวัดได้อย่างเต็มประสิทธิภาพในช่วง 5 ปีแรก หลังจากนั้นความสามารถในการป้องกันโรคของวัคซีนจะไม่เสถียรและยังไม่มีการศึกษาเรื่องของการฉีดวัคซีนกระตุ้น ดังนั้นผู้ที่ได้รับวัคซีนในช่วงอายุ 50 ปี ความสามารถในการป้องกันโรคงูสวัดของวัคซีนอาจไม่เต็มประสิทธิภาพในช่วงอายุ 60 ปีขึ้นไปแม้เป็นช่วงอายุที่มีความเสี่ยงในการเกิดโรคงูสวัดสูงก็ตาม
12.อายุรศาสตร์ (อายุรศาสตร์) - Internal Medicine